Qvanto propensiore studio vos  vestra diligimus, quantoque de dilectione vestra confidimus: tanto amplius miramur, immo satis mirari nequimus, si a vobis, vel a vestris frequētes aduersus nos querimoniæ ad aures Domini Papę, sicut literæ eius indicant, prius quam ad nos peruenerint. Si enim in aliquo maiestatem vestram nos offendisse præsensissemus: nouit Dominus  ante clamorem  post, nos inde satisfacere paratos. Quod si, vt credimus,  optamus, non a vobis, sed aliunde, falsa suggestione Domino Papæ huiusmodi sunt intimata: dilectionem vestram quanta possumus precum instantia rogamus, quatinus ea falsa esse,  nos vobis beniuolos  propitios, non infestos, ei denunciare non differatis.